
VOG VOLAPUKA 


Hermann Philipps, cifal 
Beethovenallee 61 
D-53173 Bonn - Bad Godesberg 
Deutschland / Deutan 


SyrkHtapen-dLcL VoCapu.kafLen.es vaCopo J 


YELOD TELDEGMALID 


NUM: 05 


MAYUL 2016 Pads: 33 ju 40 


O Volapiikaflens valopo! 


Su pads latik gaseda nuik fino kanobs reidon konoti lolik tiadii 
“Cogil” fa hiel Anton Cehov: lautan Rusanik, kel alifom de 1860 jii 
1904. Adeadom dub ftisid baldotii yels 44. Lepals oma nog abinons 

dutetans. Alicinom de famiil piila- 
sifadofik Suliida-Rusanik, e calo abi- 
nom sanan, ye aplagom sanavi tio te 
stimacalo. Leigiipo alautom ed ano- 
tiikom vii yels: 1880 e 1903 < vobotis 
literatik plu 600. Beviinetiko pase- 
vom bu val demii teatadramats okik 
leigoas els “Sors kil”, “Mev” e 
“Celagad”. El Anton Pavlovic Cehov 
palecedom bal lautanas veiitikiin lite- 
rata Rusanik demii mod tiipik oka ad 
magon - nedranadiko e kriitaneudiko 
- patadis lifa e tikamoda menas pro- 
vinik Rusanik. 



Anton Cehov un yel: 1898 


Eko! saitots anik fa el Cehov: 


“Blig lekanana binon ad loniilon sakis, no ad begespikon onis.’ 

“Men binon utos, kelosi kredon ad binon.” 

“Sanav binon jimatan lonik oba, e literat binon jimimatan obik; 
iif jibalan boladof obi, lifadob neiti ko jivotan.‘ 

Vipob reidanes reidayofi vemik. 

If vilols sevon modikumosi do el A. P. Cehov, logolsos: i 

https://www.facebook.com/AntonChekhovAuthor/ 
https://imnews777.wordpress.com/2011/07/25/anton-chekhov-a-writers-writer/ 
http://archive.theatre.ubc.ca/seagull/subject.html 

http://feb-web.ru/feb/chekhov/default.asp (pro utans, kels kanons reidon Rusdnapiiki) 
http://feb-web.ru/feb/chekhov/texts/sp0/sp5/sp5-021-.htm?cmd=2 ( “Cogil” Rusdnapukik) 















MAN, KEL AGLOMOM KOANIS 

fa Frank Roger, petradutol fa Hermann Philipps 

Po godaspat akolkomob mani, keli ya ilogob biio: baldikan fa sol 
pebrauniikdl e lenlabii brefablit. Ai azigolom la melajol sukolo koanis 
peliisveimol, ed aseitom onis ini niirema-sakad gretik love jot oka 
lagol. 

tin del semik aloegob dosturon omi sui kiens e leadon falon saka- 
di. Koans, kelis ikonletom dii del et, aseatons speariko zi in sab. 
Aspidob lii om ed ayufom omi ad loadon ed ad geseiton koanis ini 
sakad. Adanom obi, du astutom su jot obik. 

„Valikos leodon-li?“ asakob spelolo, das nos badik iglepadon omi. 

„Esuidikob ed ekredob, das operob sevalofi“, man asagom. „Nu ye 
valikos leodon po ob donu. Too cedob, das binosov gudikum pro ob 
ad golon lomio. Lodob nilo la jol.“ 

„Okanol-li dunon atosi soelo? Odugadob oli, if vipol - demii sef 
olik.“ 

„Dano! plidobov osi. Kien oka nog dolon bosilo. Ba sotob konsa- 
lidon sanani oba.“ 

Nevifiko agolobs lii lorn omik, du astutom oki me jot obik. Ala- 
bom lddopi smalik in donatead doma la melajol. Du amokom kafi, 
azilogob. Cem afulon me jukaboks e sakads binii mekavamater. 

„Atos binon konlet obik melakoanas“, aplanom. „Iprimob ad kon- 
leton onis, bi sanan ikonsalom obe, das dunobos bosi ad bejafon tika- 
li. ,No vedol yunikunT, asagom. ,If vipol ad blebon in stad gudik, 
blebolos jafedik tefii koap e tikal. Mufolos zi e tuvolos bosi, kel 
oblebiikdn tikali ola namofiki‘. Kludo asludob ad yiimon dunis bofik, 
sevabo ad spaton ed ad konleton koanis. Kipedob onis in boks e 
sakads at, e leodiikob onis ma gretot, kol e pated. Vestigob e reidob 
do yegad at. Dido juitob atosi. Blebob jafik, ed atos binon gudikum 
kas tuvedon krodavodaratis. Atos i leadon obi senalon kosami ko nat. 
Binos dunamod obik ad blebon tikalaflifadik.“ 

Asliirfobs kafi, ed alaispikom, du drimalo elogetom fofio, asva 
iglomom komi obik ed aspikom te lii ok it. 

„Too omna senob, das no plu bemastob dinis. Fikulos pro ob ad 
memon omikosi. Kludo aprimob ad dunon penetis, kels, iif glomob 
bosi, memiikons obi do dins, kelis ovilob dunon. Igo epenetob, das 
konletob koanis. Atos binon ut, ad kelos lekiipalob. Isagob-li atosi ole?“ 

„Si! dido asagol osi“, agespikob. Afidrinob kafi, adanob omi ed 
amogolob. Abinos vemo nitedik ad loegon tobidon eki ad dakipon 
sauni tikalik oka somo, igo peneton lii ok it. Ab va oplopom-li media 
dunamod at, e kiluniipo? 

No iilogob mani at pu dii mul bal. Ven apubom donu, aboato- 
golom, no illabom sakadi e no asukom koanis. Kis ijenon-li? 

Aglidob omi, ab aliilogom obi vagofiko. „Memol-li obi?“ asakob. 
„Brefobiio ayufob oli, ven kien ola peviodon. Adugadob oli lomio, ed 
ajonol obe konleti olik koanas.“ 

„Koans asagom, asva vod at amemiikon omi do seimikos. 
„Si! alabob modikis onas lomo, dido bokis fulik me dins maleditik at. 
Astunob, kikodo ikipedob onis. Amutob blibon lomo demii kien obik. 
Avedob tufavik do jodem at, ed emojedob valikosi at.“ 

„0! acedob, das konletam melakoanas binon dunamod olik ad 
blebon tikalo saunik. Asagol, das atos yufon ad konsefon lekiipali 
tikala olik.“ 

Afroniikom flomi, aliilogetom obi stuniko, ed asagom: „Leno 
suemob, do kis spikol." 

„E penets olik-li?“ asakob. „Penets-li, kels apenol ole it ad memii- 
kon oli do utos, kelosi ba glomol-la?“ 

„Penets-li? No memob penetis seimik." Dii timiil ajinom mediton 
seimikosi. Ba imojedom i penetis et. Ba stad me mill a omik ibadiku- 
mon, bi amutom blibon lomo demii kienasakad oka, e dub atos no 
akanom zispaton e konleton koanis. 

„Memal olik, lio stadon-li?“ asakob. „Sakads seimik dabinons-li?“ 

„Memalasakads-li? Neforo alabob memalasakadis." Vog oma ato- 
non vo siiadiko. 

„No plu nitedalol-li pro konletam koanas?“ asteifiilob osi nog 
balna. 

„No labob nitedi do dins somik“, asagom. Tano aliilogom obi ed 
asakom: „Reto, kiopo elogob-li oli? Kiopo ekolkomobs-li odi?“ 

„Is la jol, ven alabol kienaviodi at. Memol-li osi?“ 

„0, si!“, asagom. „Bo aglomob atosi. Dido labob kienasakadi at.“ 

„Vipob ole saunikami gudik“, asagom. „Donulogo!“ 

Aliilogom donu obi vagofiko, asva ya iglomom obi. Bo so abinos, 
leigoasa iglomom melakoanis. ■ 

FOTAMEN - DIL KILID A LATIK 

fa,Hermann Hesse', 1914, tradutod fa ,Hermann Philipps' 

Nu slud oma imadikon, ed ajenbfukom oni, asa plokoy fluki 
svidik. Amekom fogi bind dufaboad e gleipad vemo rovik e leitik, e 
mugodo tu del sokik asukom eli ,mata dalam', atuvom retodi oma e 
tano omi it, aflapom me fog sui kap oma, ed aloegom fugon lani oma 
de mud blegik. Aseitom vafi okik sui blot, dat sevoyos, dub kin 
baldikan ideadom. E sui plen smudik foga ikratom tobiko medu 
koanadiled magodi, sevabo sirki sa stedaliunis anik: magod sola. 

Kuradiko aprimom tevi lu plodikos fagik, e de god ju soar agolom 
in luod stedik. Neito aslipom in tuigem, e golo afovom tevi okik du 
dels modik. Agolom love bluks e marads blagik e fino love lanod 
geilikumol e stonablogems muskagik — neforo ilogom somikis buo 
—, e fino lopio ai skapiko, petaedolo dub gurs, ini belem, ai da fot lai- 
dupik, sodas piano adotom ed avedom lugik, ed avatalom tikodi, das 
jafabs fota piproibons-la fa god seimik ad luvon lomi okik. 

E tu soar seimik — posa sis lunup ai ixanom ed ireafom ini lut ai 
geilikum, sagikum, mansidikum — supo akbmom lb finot. Fot afini- 
kon, ye i glun leigo; po fot abinom gufur: vag luta, asva vol idabrekon 
tu top at. Nosi akanoy logon pla red fibik, fagik, e lopo stels anik, bi 
neitya iprimon. 

,Kubu‘ aseidom oki len siem vola ed afimatanom oki me voula- 
plans, dat no ofalomos donio. Kropolo alifadom neiti in ledred e 
fakad vemik nes farmukon logis. Un lulit gdlikun goda alobunom sui 
futs okik, e — love vagikos blegikolo — astebedom nesufadiko deli. 

Strips yelovik lita jonik aglimikons fago, e sil ajinon dremon 
spetiko, asa ,Kubu‘ adremom, bi neai nog ilogom vedi dela in lutem 
veitik. E tufs yelovik lita aloflamons, e supo — etflanu volagufur 
levemik — sol gretik e redik abunon ini sil. Abunon lopio se nos 
nenfinik, gedik, kel suvado avedon blovablagik: mel. 

E fotaman dremol alogom fo ok plodikosi pesavealol. Fo futs oma: 
gufur. Viso: klifabelem rosadaredik bijutasumik. Flano: mel dofik, 
fagio veitik. Jol vietik e skomik, labu bims smalik nutol, azugon zu 
on. E love valikos — love milats fomas nulik, foginik, vemik at — sol 
alopikon ed abestralon medu flum glutik lita voli, kel adastralon me 
kols nidol. 

-> 

,Kubu‘ no afagom ad logedon ini sol. Ye aloegom flumon liti ona 
ko fluds kolagik zii bels, klifs, jols e nisuls fagik blovik. Adonikom ed 
abiegom me kap okik talio fo gods vola glorik at. Ag! kis abinom-li 
om it: ,Kubu'? Abinom nim smalik miotik, kel lifadon lifi dufik oka in 
maradahog: fot densitik, plafiko e glumaliko, sumatofu lugods bapa- 
lik. Ab eko! atos abinon vol, e god lopikiin ona abinon sol, e lunof 
fotalifa luniipik oma apaseton, e ya nu aprimon ad nosikon in lan 
omik, asa magad kultana deadik et. Medii futs e nams ,Kubu‘ ane- 
xanom ve kliv skapik al lit e mel, e love lan oma biiosen drimasumik 
adremon, asa lelab vifilik do taled fa sol pereigol, su kel dabinans 
pelibiikol e kleiliks olifons sumatofu nek pla sol. ■ 



COGIL 

Fa A. Cehov’, petradutol se Rusanapuk fa ‘F. J. Kruger 1 e ‘D. Morosof’ 

Zedel nifupik lampik... Flod binon vemik, sodas nif kniron; e po 
jiel 'Nadenjka', kel kipof obi len brad, krugiils su tameps e daun sus 
lopalip petegons me natem efrodol largentofik. Stanobs su bel geilik. 
Fo obs plen skapik tenikon de futs obsik jil lestab falida. Jinos, das 
plen at binon lok, ini kel sol logon. Nai obs slifavabil smalik me stof 
leredik petegol dabinon. 

"Slifavabobsos donio! o 'Nadezjda Petrovna'! dabegob ole, te mo 
naed ball Lesiob ole, das oblebobs natiks." 

Ab 'Nadenjka' dredof. Spad lolik de plojuks smalik ofik ju fin 
donik bela gladik jinon lu of as gufur dredabik levemo dibik. Tikal ofa 
binon teafulik, e natemam ofik stobon, ven logof donio, nu te vudob 
ofi ad seidon oki ini slifavabil. Ab kis bo ojenon-li, if oriskof ad fliton 
ini gufur? Odeadof, operof talakti! 

"Dabegob ole!" sagob. "No dredolos! Ga suemol, das atos binon 
smalakurad, dredof!" 

El 'Nadenjka' yilidof fino, e logob ma notodot logoda ofik, das dub 
yilid riskadukof lifi okik. Seidob ofi paelik dremik ini slifavabil, bradob 
ofi, e stiirob obi ko of ini gufur. 

Slifavabil juton, asa gunaglob. Lut paduflitol flapon ini logod, roron e 
feifon in lils, sleiton e knibon doliko seku badof, vilonov desleiton kapi 
de jots. Dub jok viena no labobs nami ad natemon. Jinos, asva diab it 
egleipon-la obis me kluvs okik, e tranon-la obis rorolo ini hoi. Yegs zuik 
kobioflumons ad strip lunik mapeto mospidol bal... Nog du pulatimil, ed 
obs — so jinos — oparidikobs! 

"Lelofob oli, o 'Nadja' !" sagob lafalaodiko. 

Slifavabil primon ad vegon ai nevifikumo. Ror e brum slifabemas no 
plu binons so jeikiks, natemam sastobon, e fino binons dono. El 
'Nadenjka' binof ni lifik ni deadik. Binof paelik e natemof tobo... 
Yufob ofi ad loadon. 

"Demu prem nonik oslifavabob donu", sagof, du lulogof obi me 
logs lejekik. "Demu bos nonik in vol! Binob tio deadik!" 

Boso latikumo sakofudikof, e logedof obi sakolo ini logs: va 
espikob-la vodis fol et, u va te ekredof-la in lenoid viratepa, das elilof 
onis. (Isfinon trodutodfa 'Kruger'.) Stanob nai of, smokob e stabofo lulo- 
gedob lu gluf obik. 

Gleipof obi len brad e lunupo spatobs nilu bel. Rat jiniko no 
leadon ladalatakedon ofi. Vods et pespikons-li u no-li? Sio u no-li? 

Sio u no-li? Atos binon sakad oklestuma, stima, lifa, laba, sakad go 
vemo veutik, veiitikun in vol. El 'Nadenjka' nesufadiko, glumiko me 
loged ninalik lulogedof lu logod obik, gespikof neveratiko, stebedof, 
va oprimob ad spikon. 0! pled kion su logod lofidik! pled kion! 
Logob, das komipof ta ok, nedof sagon semi, sakon do bos, ab no 
kanof tuvon vodis, kofudikof, senalof dredi, fred neleton ofi ad biton 
ma vil okik... 

"Nolol-li, kisi cedob?" sagof, no logedolo obi. 

"Kis-li?" 

"Nog balna... ovabobsos!" 

Bexanobs medu tridem beli. Donu seidob eli 'Nadenjka' paelik 
dremik ini slifavabil, donu jutobs ini gufur dredukol, donu vien roron 
e slifabems brumons, e donu po muf mu vemik a lenoidik slifavabila 
sagob lafalaodiko. 

"Lelofob oli, o 'Nadenjka'!" 

Ven slifavabil stopon, el 'Nadenjka' belogedof beli lolik, love kel bu 
brefup evabobs, poso lunupo logedof ini logod obik, dalilof vogi obik -> 

lindifik a nenlefakiki, e lolikos, lolikos, keninukamu slivarudod 
(sevabo: el 'Muff') ed el 'bajlik' (kaputul, kel pakloton sus hat 
nifupik) ofa, sevabo logotil lolik ofik notodon brulali vemikun. E 
logod ofik notodon klulo: 

"Kis ejenon-li? Kin espikon-li vodis et? Va espikom u va te 
epolalilob-li etosi?" 

Nefum at favukon ofi, vedukon nesufadiki. Jipulil pidabik no 
begespikof sakis obik, fronukof flomi, jinof primikon ad drenon. 

"Ba ogekomobs-li lomio?" sakob. 

"Ye ob... plidob vabami at", sagof redikolo, "ba ovabobsos nog 
balna!" 

Plidof-la vabami at, too ini slifavabil oki seidolo, leigoasa po 
naeds buik et, binof paelik, tobo natemof demu dred, dremof. 

Donikobs kilidnaedo, e logob, das logedof logodi obik, lukof lipis 
obik. Ab lenpladob sui lips sarvatuli, kogob e, ven erivobs zanodi 
bela, plopob ad sagon: 

"Lelofob oli, o 'Nadja'!" 

E rat bleibon binon rat! El 'Nadenjka' seilof, tikof do bos... 
Dugadob ofi de slifavabop ju lom, steifulof ad golon nevifikumo, 
nevifukumof stepami e bleibof stebedon, va ospikob ofe vodis et. 
Kupob, vio Ian ofik liedon, vio steifof ad no sagon: 

"Nemogos, das vien esagon atosi! E no vilob, das vien esagon 
atosi I" 

On del fovik godo getob penedili: "Uf ogolol adelo slifavabopio, 
okomolos isio, dat odugadobos oli. N." E sis del at ob ed el 'Na¬ 
denjka' golobs aldeliko lu slifavabop, e donio medij slifavabil jutolo 
ai donu sagob lafalaodiko vodis ot: 

"Lelofob oli, o 'Nadja'!" 

Suno el 'Nadenjka' kosomukof oki ad fraseod at, asvo ad vin ud 
ad brietadrog. No fagof ad lifon nen fraseod at. Fe ai nog dredof ad 
juton se bel, ab nu dred e riskad ya vedukons vodis do lof pato 
plitulikis. Vods ot ai nog binons ratofiks e tomons lani ofik. Otans tel 
paminiludukons, sevabo: ob e vien... No sevof, kin telanas koefon ofe 
lofi, ab atos jiniko ya lindifon po of; lindifos, de ken kina drinoy, bisa 
brietikoy. 

Seimna tu zadel agolob slifavabopio soelo; eklanedolo obi ninu 
menamodot, logob, vio el 'Nadenjka' nilikof lai bel, vio sukof obi me 
logs ofik... Poso plafiko lopikof medu tridemil... Dredof, das mutof 
vabon soelo. 0! kio dredof! Binof paelik as nif, dremof, golof asvo 
golof-la, dat pocodetadeidof, ab golof no podiologolo, fumaliko. 

Klulos, das fino esludof ad blufon, va vods bluvukol svidik et po- 
lilons-la, ven onekomob. Logob, vio of, paelik labu mud demu ledred 
maifikol, seidof oki ini slifavabil, farmukof logis okik e, tali laidio 
eleditaglidolo, primof ad vabon... Slifabems brumons: "J-j-j-j..." No 
sevob, va el 'Nadenjka' dalilof vodis et... Te logob, vio loadof feniko a 
fibiko se slifavab. Kanoy suemon dub logodanotodot ofa, das of it no 
sevof, va elilof bosi u no. Du avabof donio, dred esaduton ofe fagi ad 
liIon, ad lelilon tonis, ad suemon... 

Ye eko! mazul: mul florupik < eprimon. Sol binon lofulikum. Bel 
gladik obsik dofikon, peron nidi okik e fino fesmeton. Finobs ad 
vabon. El 'Nadenka' pidabik neseimopo nu kanof lilon vodis et, i nek 
kanon sagon onis, bi no plu liloy vieni, e blumukob obi ad detavon lu 
'Peterburg' — lunupio ed igo bo laidio. 

Seimna bu detav, sevabo bu dels zao tels, timu soaralulit seadob 
in gadil, kel pemiedukon dub kiud geilik labu klufs de yad ut, po kel 
el 'Nadenjka' lodof... Nog saido koldos, nif nog seaton dis donakums, 
bims fe nog binons deadiks, ab ya smels florupik dabinons, e grena- 
krovs noidiko vokadons, blumukolo okis ad slipon. Lugolob lu kiud e 
lunupo logob da slitod. Logob, vio el 'Nadenjka' mogolof su yal e 
logetof silio me loged lugik a glumulik... Vien florupik bladon ebo ini 
logod ofik paelik glumik... Memukon ofi do vien ut, kel aroron po obs 
un tim et su bel, ven adalilof vodis fol et, e logod ofik vedon glumik, 
glumik, dren doniokripon love cug... E jipulil pidabik tenukof namis 
bofik, asvo begof viene at ad blinon ofe nog balna vodis et. Stebedob 
jus vien bladon e sagob lafalaodiko: 

"Lelofob oli, o 'Nadja'!" 

Godo! kio el 'Nadenjka' cenof! Vokadof, smililof lunadu logod 
lolik e lutenukof namis kosgolu vien. Binof fredik, labik, so jonik. 

Ed ob golob ad blumukon obi ad beslipon bedi... 

Atos ya ejenon bu lunup. Nu el 'Nadenjka' binof jimatan; u 
pematukof, ud of it ematikof (atos lindifon) ko hisekretan tutabura 
noubanik, e nu ya labof cilis kil. Utos no peglomon, das seimna 
avisitobs kobu od slifavabopi, e das vien dablinon ofe vodis: "Lelofob 
oli, o 'Nadenjka'!" Po of atos nu binon memot mu labik, mu fakukol 
e mu jonik unu lif lolik... 

Ed ob, nu evedob baldikum, no plu suemob, kikodo asagob vodis 
et, ed ad kis acogob... ■ 





